《咏梅 其一》
明代·方国骅

汉宫颜色十年癯，白首春心梦有无。幽谷渺然徒自托，冰壶较尔意谁孤。

更防戎马犹含碧，不语黄昏独握珠。东阁杜陵若相忆，美人原住远山隅。

作者简介：方国骅，字楚卿。番禺人。颛恺（成鹫）父。明唐王隆武元年（一六四五）举人。鼎革后，隐居授徒，世称学守先生。著有《学守堂集》。事见清道光《广东通志》卷七六。